વેપારી આલમને જીએસટીની સજાનો ડર દેખાડીને હાલ તગડી ફી વસૂલી કરી રહ્યા છે. આવા વધારાના ખર્ચને કારણે નાના વેપારીઓના નફા સંકડાય ગયા છે અને ધંધો કરવાનું વિકટ બની ચૂક્યું છે. વળી જીએસટીનું રિટર્ન ઓનલાઇન ભરવાનું ફરજિયાત કરાયું છે. ઇન્ટરનેટ કનેક્ટિવિટી છેવાડેના ગામડાઓમાં ઉપલબ્ધ નથી ત્યારે છેવાડેના વેપારીઓને જીએસટીનું રિટર્ન ભરવા મહિનામાં ત્રણ વખત જ્યાં ઇન્ટરનેટનું કનેકશન ઉપલબ્ધ હોય ત્યાં આવવું પડશે અને તેના માટેનો ખર્ચ પણ વધી જશે. આમ, નાનો વેપારી તો જીએસટીના અમલ બાદ વેપાર-ધંધો જ કરી શકશે નહીં. આમ, હાલ જીએસટી સામે વેપારીઓનો જે વિરોધ થઇ રહ્યો છે તેમાં ભારે વજૂદ છે.